Bianca Drăgușanu a împlinit 42 de ani! Vedeta de televiziune nu s-a uitat la bani, așa că a organizat o petrecere pe cinste la restaurantul deținut de iubitul ei, Gabi Bădălău. Blondina a chefuit alături de cei mai buni prieteni. Pentru această zi, Bianca a fost atentă la fiecare detaliu, iar petrecerea a fost una reușită. În plus, ea a strălucit în cele două ținute pe care și le-a ales!
Imagini de la petrecerea de lux a Biancăi Drăgușanu
Bianca Drăgușanu a avut parte de o petrecere luxoasă cu ocazia aniversării zilei sale de naștere. Miercuri, 6 martie, ea a împlinit 42 de ani și și-a făcut o petrecere superbă la localul deținut de iubitul său, în Bolintin. Cum era de așteptat, blondina a organizat o petrecere fenomenală. Decorul a fost unul special, cu baloane alb și negru, iar mesele au fost decorate fix după indicațiile blondinei. În plus, invitații s-au delectat cu preparate fine, dar și cu mâncăruri tradiționale, printre care și purcel la proțap.
Blondina, alături de Gabi Bădălău
La petrecere, Bianca Drăgușanu a purtat două ținute, ambele fiind cu alb cu negru. Blondina a arătat ca o prințesă în rochiile lungi și a radiat la brațul partenerului său de viață, Gabi Bădălău. La Xtra Night Show, Bianca Drăgușanu a oferit detalii despre aniversarea sa cu mare ștaif.
"Cel mai frumos cadou pe care l-am primit a fost prezența prietenilor mei care au bătut ceva drum până aici. Suntem în mijlocul săptămânii și toată lumea a făcut un efort să vină, cam o oră, o oră și jumătate în trafic. Avem o mică petrecere și ne simțim foarte bine. E chiar foarte frumos, sunt foarte mulțumită, le mulțumesc prietenilor mei, dar și fanilor că mi-au trimis multe mesaje. Știți ce e special aici? Locația și oamenii care au venit alături de mine", a spus Bianca Drăgușanu în emisiunea lui Dan Capatos.
Vezi și: Milionarul care a pus ochii pe Bianca Drăgușanu. Vedeta a răcit relațiile cu Gabi Bădălău și acum a atras alt bărbat important
Și-a cumpărat Bentley de peste 250.000 de euro
Înainte de ziua sa de naștere, vedeta și-a etalat pe conturile de social media noul Bentley de 250.000 de euro. Nemulțumită de culoarea automobilului, vedeta TV a ales să-și customizeze vehiculul de lux. Mai exact, Bianca Drăgușanu și-a achiziționat un Bentley Bentayga, în valoare de 250.000 de euro.
"Dragii mei, fix acum o săptămână mi-am cumpărat o mașină nouă, albastră cu gri, o mașină foarte frumoasă pe care mi-o doream de foarte mult timp. Dar culoare nu are cea pe care mi-o doream eu. Și atunci, prietenii mei de aici s-au ocupat ca într-o săptămână să-mi schimbe culoare mașinii", a spus Bianca Drăgușanu pe Instagram.
Câștigă sume impresionante lunar
Bianca Drăgușanu a șocat când și-a dezvăluit venitul lunar. Vedeta tv a precizat că are câștiguri mari, iar lunar îi intră în cont peste 10.000 de euro.
"În ultima perioadă, mi se pare că am greșit foarte mult în momentul în care am epatat și am vorbit despre cifre și sume. Pentru că, în momentul când fac asta, îmi scade din energia prin care eu produc. Din afacerile pe care le conduc, am dările plătite la stat, nu am datorii, nu m-am împrumutat în viața mea la nimeni, nu am depins în viața mea de nimeni financiar.
Important este că eu îmi ajut familia, îmi întrețin singură și îmi cresc singură copilul. Iar cifrele sunt chestii irelevante. Luna asta poate să fie mai puțin, luna viitoare mai mult. Peste trei luni iarăși prind un contract bombă, se suplinește ce am cheltuit. Că eu sunt Farfetch-ul, online, tot timpul. Sunt luni când, da, câștig peste 10.000 de euro", a declarat Bianca Drăgușanu pentru Cancan.ro.